stanford-oval/wikipedia huggingface dataset:
Pehmytkorallit
Luokittelu

Perinteisessä luokittelussa pehmytkorallien lahkoa ei ole, vaan sulkakorallit jaetaan kahdeksaan lahkoon, joista kuusi muodostaisivat yhdessä nykyisen pehmytkorallien lahkon. Kuudesta vanhasta lahkosta kalkkisulkakorallit (Alcyonacea, nyk. Alcyoniina), Protoalcyonaria ja urkukorallit (Stolonifera) ovat säilyneet nykypäivään asti pehmytkorallien alalahkoina. Käytöstä poistuneet lahkot ovat sarveiskorallit (Gorgonacea), joka on korvautunut alalahkoilla Calcaxonia, Holaxonia ja Scleraxonia, sekä Gastraxonacea ja Telestacea, jotka on yhdistetty urkukoralleihin.
Lahko: Pehmytkorallit (Alcyonacea)
Alalahko: Kalkkisulkakorallit (Alcyoniina)
Alalahko: Calcaxonia
Alalahko: Holaxonia
Alalahko: Protoalcyonaria
Alalahko: Scleraxonia
Alalahko: Urkukorallit (Stolonifera)
Heimo: Acanthoaxiidae
Heimo: Haimeidae
Heimo: Paramuriceidae
Heimo: Parasphaerascleridae
Suku: Speirogorgia
Kuvagalleria

Anthelia
Sarcophyton sp.
Cladiella sp.
Sinulariaa Berliinin akvaariossa
Clavularia sp.
Nephtheidae sp.
Kaksi eri Xenia-lajia
Lyell Cresswell

Lyell Cresswell vuonna 2011
Lyell Cresswell (13. lokakuuta 1944 Wellington – 2022) oli uusiseelantilainen säveltäjä. Hän opiskeli Wellingtonissa, Torontossa, Aberdeenissa sekä Utrechtissa. Hän oli muun muassa Forman Fellowina Edinburghin yliopistossa (1980–1982) ja Cramb Fellowina Glasgowin yliopistossa (1982–1985). Cresswell toimi sen jälkeen päätoimisena säveltäjänä Edinburghissa. Hän sai Victoria University of Wellingtonn kunniatohtorin arvon vuonna 2002. Hänen tuotantoonsa kuuluu muun muassa lukuisia konserttoja sekä ooppera Good Angel Bad Angel (2005).
Porte

| Porte |
| --- | --- |

 Porte
 Koordinaatit: 44°53′N, 7°16′E 
Valtio:  Italia
Alue:  Piemonte
Metropolikaupunki:  Torino
Korkeus:  436 m
Väkiluku:  1 092 
Aikavyöhyke:  UTC+1
 – Kesäaika:  UTC+2
 
 https://www.comune.porte.to.it 
Infobox OKVirheellinen NIMI-arvo: 
Porte (piemonteksi Pòrte ) on kunta Italiassa Piemonten alueella sijaitsevassa Torinon metropolikaupungissa.. Vuoden 2023 alussa kunnassa oli arviolta 1 092 asukasta.
Pimeys (albumi)

| Pimeys Sara |
| --- | --- | --- |

Studioalbumin tiedot
 Julkaistu: 21. tammikuuta 2022
 Kesto: 42.46
 Levy-yhtiö: 6162 Viihde
Saran muut julkaisut
| Summa 2018 | Pimeys 2022 | Hallava 2025 |
Singlet albumilta Pimeys
 ”Se osa joka rikkoo” Julkaistu: 5. helmikuuta 2021  ”Sileä tie” Julkaistu: 21. toukokuuta 2021  ”Mun ihminen” Julkaistu: 13. elokuuta 2021  ”Irtoavat leuat” Julkaistu: 8. lokakuuta 2021
Pimeys on Saran 21. tammikuuta 2022 julkaistu yhdeksäs albumi. Albumilta on julkaistu singlet ”Se osa joka rikkoo”, ”Sileä tie”, ”Mun ihminen” sekä Irtoavat leuat.
Kappaleet

Mun ihminen – 8.17
Taivas – 5.03 (feat. Jun-His)
Sileä tie – 3.45
Olla liikkumatta – 4.10
Se osa joka rikkoo – 4.37
Irtoavat leuat – 3.29
Lautta – 6.15
Syklit – 7.06
Kokoonpano

Joa Korhonen – laulu, kitara, kosketinsoittimet
Kristian Udd – basso
Andreas Bäcklund – rummut
Marko Kivelä – kosketinsoittimet
Arvostelut

Desibeli.net:
Imperiumi: 8½/10
Inferno:
Soundi:
Peveril Meigs

| Peveril Meigs> Henkilötiedot |
| --- | --- |
Syntynyt: 5. toukokuuta 1903 Flushing New York
Kuollut: 16. syyskuuta 1979 Wayland, Massachusetts
Kansalaisuus:   Yhdysvallat
Koulutus ja ura
Tutkinnot:  Kalifornian yliopisto, Berkeley
Tutkimusalue:  maantiede
Peveril Meigs, III (5. toukokuuta 1903 Flushing New York, Yhdysvallat – 16. syyskuuta 1979 Wayland, Massachusetts, Yhdysvallat) oli yhdysvaltalainen maantieteilijä, joka tuli tunnetuksi maapallon kuivien alueiden tutkijana ja työstään Meksikon Baja Californian alueen alkuperäisasukkaiden parissa.
Meigs syntyi New Yorkissa. Hän muutti perheensä kanssa Santa Barbaraan, Kaliforniaan. Meigs opiskeli Kalifornian yliopistossa Berkeleyssä, josta hän valmistui maisteriksi vuonna 1925 ja tohtoriksi vuonna 1932. Opiskeluaikanaan hän kiinnostui Baja Californian alueesta ja teki alueelle ensimmäisen retkensä opiskelutoverinsa C. W. Thornthwaiten kanssa.
Vuonna 1926 Meigs teki toisen retkensä Baja Californiaan. Mukana oli myös hänen ohjaajansa Carl O. Sauer. Tämän jälkeen Meigs vieraili alueella joka kesä seuraavien kolmen vuoden ajan. Hän keskittyi dominikaanien lähetysasemien ja näitä ympäröivien alkuperäisasukkaiden yhteisöjen maantieteeseen. Vuonna 1928 Meigs asui useita viikkoja kiliwa-intiaanien kanssa ja tutki heitä. Hän palasi vielä vuonna 1936 kiliwojen pariin ja viimeisteli tutkimuksensa, jotka julkaistiin vuonna 1939 nimellä The Kiliwa Indians of Lower California.
Valmistumisensa jälkeen Meigs opetti Kaliforniassa ja Louisianassa. Vuosina 1942–1945 hän toimi tiedustelupalvelu Office of Strategic Servicesin maantieteilijänä ja vuosina 1948–1949 Arctic Institute of North American palveluksessa. Meigs työskenteli melkein koko uransa ajan maapallon kuivien alueiden tutkijana. Hän jakoi vuonna 1953 maan kuivat alueet kolmeen kategoriaan. Äärimmäisen kuivilla alueilla on täysin sateettomia 12 kuukauden jaksoja, kuivilla alueilla sataa vettä korkeintaan 250 mm vuodessa ja puolikuivilla 250–500 mm vuodessa. Alle 250 mm sadetta vuodessa saavia alueita pidetään aavikkoina ja puolikuivia alueita aroina.
Aiheesta muualla

Meigsin bibliografia (Arkistoitu – Internet Archive) (englanniksi)
Pierre van Hooijdonk

Pierre van Hooijdonk
Pierre van Hooijdonk (s. 29. marraskuuta 1969 Steenbergen) on alankomaalainen jalkapalloilija, joka edusti viimeisenä seuranaan Feyenoordia vuonna 2007. Hän on pituudeltaan 193 senttimetriä ja pelasi hyökkääjänä.
Van Hooijdonk aloitti ammattilaisuransa RBC Roosendaalin joukkueessa ja pelasi sen jälkeen seitsemässä eri seurassa ja viidessä eri liigassa, kotimaansa lisäksi Skotlannissa, Englannissa, Portugalissa ja Turkissa. Erityisesti hän tuli tunnetuksi pelatessaan Benficassa ja Feyenoordissa vuosina 2000-2003.
Alankomaiden maajoukkueessa van Hooijdonk pelasi 46 ottelua ja teki niissä 14 maalia vuosina 1994–2004. MM-kilpailuissa 1998 hän tuli vaihdosta kentälle alkulohko-ottelussa Etelä-Koreaa, välierässä Brasiliaa ja pronssiottelussa Kroatiaa vastaan. Hän teki yhden maalin Etelä-Koreaa vastaan. EM-kilpailuissa 2000 hän kuului Alankomaiden joukkueeseen mutta ei päässyt kentälle. EM-kilpailuissa 2004 hän tuli vaihdosta kentälle alkulohko-ottelussa Saksaa ja tappiollisessa välieräottelussa Portugalia vastaan.
Seurat

–1989 SC Welberg, VV Steenbergen
1989–1991 RBC Roosendaal
1991–1995 NAC Breda
1994–1997 Glasgow Celtic
1997–1999 Nottingham Forest
1999–2000 Vitesse
2000–2001 SL Benfica
2001–2003 Feyenoord
2003–2005 Fenerbahçe
2005–2006 NAC Breda
2006–2007 Feyenoord
Piero Dusio

| Piero Dusio |
| --- | --- |

Henkilötiedot
Kansalaisuus:   Italia
Formula 1 -ura
Aktiivivuodet:  1952
Talli(t):  Cisitalia
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1952
Viimeinen kilpailu:  Italian Grand Prix 1952
Piero Dusio (13. lokakuuta 1899 Scurzolengo, Astin maakunta – 7. marraskuuta 1975 Buenos Aires, Argentiina) oli italialainen F1-kuljettaja, jalkapalloilija ja liikemies.
Cisitalia D46 nimettiin Piero Dusion mukaan Dusio 46. Kuvassa autoa ajaa Ilario Bandini.
Ura > Jalkapallo

Dusio pelasi Juventuksen jalkapallojoukkueessa kolme peliä, kunnes joutui lopettamaan polvivamman takia 23-vuotiaana.
Ura > Liike-elämä

Dusio aloitti jalkapallon jälkeen työt tekstiiliyrityksessä, joka valmisti urheiluvaatteita ja sotilasunivormuja. Hän siirtyi 1920-luvulla kilpa-ajajaksi ja kilpa-autotallien, mm. Cisitalian perustajaksi 1930-luvun alusta lähtien. Dusio muutti 1940-luvun lopussa Argentiinaan ja perusti Autoar-yrityksen vuonna 1949. Hänen poikansa Carlo Dusio johti Cisitaliaa vuosina 1948–1964. 1950-luvulla Dusio perusti Argentiinaan Cisitalian tehtaan nimeltään Cisitalia Argentina Industrial y Comercial SA, jossa hän suunnitteli mm. Cisitalia 750 -auton.
Ura > Pienet autosarjat

Dusio kilpaili Mille Migliassa vuosina 1929–1938 ollen parhaimmillaan kuudes vuoden 1936 Italian GP:ssä. Hän voitti luokkansa Siatan 500-kuutioisella Mille Migliassa vuonna 1937 ja perusti Scuderia Torinon 1939. Dusio palkkasi vuonna 1944 Fiatin suunnittelijan Dante Giacosan suunnittelemaan kilpa-auton uudelle Cisitalia-tallilleen. Hän voitti auton ensimmäisen kilpailun, Coppa Brezzin Torinossa 1946.
Ura > Formula 1

Hän osallistui yhteen F1-osakilpailuun kaudella 1952, Italian GP:hen. Hän kuitenkin karsiutui moottoriongelmien vuoksi eikä päässyt starttaamaan kilpailuun. Hän kilpaili myös sarjan ulkopuolisessa Buenos Airesin GP:ssä 1954.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1952 | Piero Dusio (yksityinen Cisitalia) | Cisitalia D46 | Cisitalia | SUI | 500 | BEL | FRA | GBR | GER | NED | ITA DNQ | NC | 0 |
Pierrette Herzberger-Fofana

| Pierrette Herzberger-Fofana |
| --- | --- |

Euroopan parlamentin jäsen
 2.7.2019–  
Ryhmä:  Vihreät/EFA
Henkilötiedot
Syntynyt: 20. maaliskuuta 1949 (ikä 75) Bamako, Mali
Kansalaisuus:  saksalainen
Tiedot
Puolue:  Liittouma 90/Vihreät
Pierrette Herzberger-Fofana (s. 20. maaliskuuta 1949 Bamako, Mali) on saksalainen poliitikko. Herzberger-Fofana edustaa Liittouma 90/Vihreät-puoluetta. Herzberger-Fofana on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.
Aiheesta muualla

Kuvia tai muita tiedostoja aiheesta Pierrette Herzberger-Fofana Wikimedia Commonsissa
Pierrette Herzberger-Fofana Euroopan parlamentin jäsenet. Euroopan parlamentti.
Luke Evangelista

| Luke Evangelista |
| --- | --- |
 Luke Evangelista vuonna 2023
Henkilötiedot
Syntynyt: 21. helmikuuta 2002 (ikä 22) Toronto, Ontario
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  83 kg
Seura
Seura:  Nashville Predators
Sarja:  NHL
Pelaajaura
Pääsarjaura:  2023–
NHL-varaus:  42. varaus, 2020 Nashville Predators
Luke Evangelista (s. 21. helmikuuta 2002 Toronto, Ontario, Kanada) on kanadalainen jääkiekkoilija. Hänen pelipaikkansa on oikea laitahyökkääjä ja hän laukoo oikealta. Evangelista edustaa NHL-joukkue Nashville Predatorsia.
Ennen ammattilaisuraansa Evangelista edusti OHL-joukkue London Knightsia. Nashville Predators varasi hänet toisella kierroksella 42. varausvuorolla vuoden 2020 varaustilaisuudessa. Kaudella 2022–2023 Evangelista pelasi ensi kertaa NHL-liigassa. Evangelista on pelannut urallaan 49 NHL:n runkosarjan ottelua. Näissä otteluissa hän on tehnyt yhdeksän maalia ja 32 syöttöä eli yhteensä 41 tehopistettä. Tilastot päivitetty 10. kesäkuuta 2023.
Lygia Fagundes Telles

Lygia Fagundes Telles
Lygia Fagundes Telles (19. huhtikuuta 1923 São Paulo – 3. huhtikuuta 2022 São Paulo) oli brasilialainen kirjailija. Hänelle myönnettiin vuonna 2005 Camões-palkinto. Hänet valittiin vuonna 1985 kolmantena naisena Brasilian kirjallisuuden akatemiaan.
Telles vietti lapsuuttaan maaseudulla, mutta palasi juristi-isänsä ja pianistiäitinsä kanssa São Pauloon, jossa kävi koulua (Escola Estadual Caetano de Campos). Hänen ensimmäinen novellikokoelmansa Porão e Sobrado ilmestyi hänen ollessaan 15-vuotias. Telles valmistui São Paulon yliopiston oikeustieteellisestä tiedekunnasta. Ollessaan nuori hän sai tukea intohimoonsa kirjoittamiseen kirjailijaystäviltään Carlos Drummond de Andradelta ja Érico Veríssimolta. Vuonna 1954 Telles julkaisi romaanin Ciranda de Pedra, josta 1980-luvulla tehtiin myös TV Globon saippuaooppera. Vuonna 1954 hänelle myös syntyi ensimmäisestä avioliitosta poika Goffredo da Silva Telles Neto, josta tuli elokuvantekijä.
Tellesin teoksesta Histórias do Desencontro (1958) myönnettiin Kansallisen kirjainstituutin palkinto (Prêmio do Instituto Nacional do Livro). Hänen toinen romaaninsa Verão no Aquário (1963) toi hänelle Jabuti-palkinnon, joita hän sai uransa aikana kaikkiaan kolme. Telles meni avioeron jälkeen uusiin naimisiin elokuvakriitikko Paulo Emílio Sales Gomesin kanssa. Hän laati miehensä kanssa käsikirjoituksen elokuvaan Capitu (1967), joka perustui Joaquim Maria Machado de Assisin teokseen Dom Casmurro. Telles pysyi 1970-luvulla huomattavan aktiivisena ja julkaisi sen kuluessa eräitä merkittävimmistä teoksistaan. Näitä olivat Antes do Baile Verde (1970), As Meninas (1973), Seminário dos Ratos (1977) ja novellikokoelma Filhos Pródigos (1978). Vuonna 1977 Telles oli mukana laatimassa Intellektuellien manifestia sensuuria vastaan.
Telles kuoli 98-vuotiaana kotonaan luonnollisista syistä. Hänen teoksiaan on käännetty saksaksi, espanjaksi, ranskaksi, englanniksi, italiaksi, puolaksi, ruotsiksi, tšekiksi ja Portugalin portugaliksi. Hänen töidensä pohjalta on tehty myös elokuva-, teatteri- ja televisioversioita.
Please Hammer Don’t Hurt ’Em

| Please Hammer Don't Hurt 'Em MC Hammer |
| --- | --- | --- |

Studioalbumin tiedot
 Äänitetty : 1989
 Julkaistu: 13. maaliskuuta 1990
 Tyylilaji: Hip hop
 Levy-yhtiö: Capitol Records EMI (uusintapainos)
MC Hammerin muut julkaisut
| Let's Get It Started 1988 | Please Hammer Don't Hurt 'Em 1990 | Too Legit to Quit 1991 |
Please Hammer Don't Hurt 'Em on MC Hammerin kolmas studioalbumi, joka julkaistiin vuonna 1990. Albumi pysyi sijalla #1  21 viikon ajan Yhdysvalloissa, ja siltä julkaistiin myös hittisingle "U Can't Touch This". Albumi sisältää tunnettujen artistien sämplejä, ja antoi näille artisteille myös lisää suosiota. Esimerkiksi "U Can't Touch This" sisälsi sämplen kappaleesta "Super Freak" (Rick James). Tämä albumi nosti rap-musiikin uudelle suosion tasolle. Se oli ensimmäinen    hip-hop-albumi joka sertifioitiin RIAA:n asteikolla timantiksi, joka tarkoittaa että sitä on myyty yli 10 miljoonaa kappaletta.
Kappalelista

"Here Comes the Hammer" (4:32)
"U Can't Touch This" (4:17)
"Have You Seen Her (remake)" (4:42)
"Yo! Sweetness" (4:36)
"Help the Children" (5:17)
"On Your Face" (4:32)
"Dancin' Machine" (2:55)
"Pray" (5:13)
"Crime Story" (5:09)
"She's Soft and Wet" (3:25)
"Black is Black" (4:31)
"Let's Go Deeper" (5:16)
"Work This" (5:03)
Luokka

Luokka voi tarkoittaa seuraavia:
luokka, biologiassa taksonomian taso
luokka, joukko-opin käsite
luokka, filosofian käsite
luokka, olio-ohjelmoinnin käsite
luokka, opetusryhmä ja opetustila erityisesti peruskoulussa ja toisen asteen koulutuksessa
Luokka, Laurent Cantetin ohjaama ranskalainen elokuva vuodelta 2008
yhteiskuntaluokka, samassa taloudellisessa ja sosiaalisessa asemassa olevien ihmisten muodostama ryhmä.
Perryn piirikunta (Ohio)

Perryn piirikunta on piirikunta Ohiossa Yhdysvalloissa. Sen hallintokeskus on New Lexington. Piirikunta on perustettu vuonna 1818 ja nimetty Oliver Hazard Perryn mukaan.
Maantiede

Perryn naapuripiirikuntia ovat Licking pohjoisessa, Muskingum koillisessa, Morgan kaakossa, Athens etelässä, Hocking lounaassa ja Fairfield lännessä.
Väestö

Piirikunnassa oli vuoden 2010 väestönlaskennassa 36 058 ihmistä. Etniset ryhmät jakautuvat valkoisiin, joita on 97,8%, mustiin (0,5%), alkuperäisamerikkalaisiin (0,3%) ja aasialaisiin (0,1%).
Kotitalouden mediaanitulo on 42 860 dollaria ja köyhyysrajan alapuolella oli 17,7% väestöstä 2007–2011 välisenä aikana.
Pirttijärvi (Suomussalmi)

| Pirttijärvi |
| --- | --- |
Valtiot:  Suomi 
Paikkakunta:  Suomussalmi
Koordinaatit:  65°01′20″N, 28°49′50″E
Järvinumero:  59.552.1.001
Mittaustietoja
Pinnankorkeus:  209,1 m 
Rantaviiva:  22,1 km 
Pinta-ala:  5,53 km² 
Tilavuus:  0,024 km³ 
Keskisyvyys:  4,4 m 
Suurin syvyys:  19,2 m 
 fiPirttijärvi 
Pirttijärvi on järvi Suomussalmen kunnassa Kainuun koillisosassa. Sen pinta-ala on 5,5 neliökilometriä. Etäisyys Kajaanista on 100 kilometriä pohjoiskoilliseen.
Maantiede

Pirttijärven pituus etelästä pohjoiseen on runsaat neljä kilometriä. Järven eteläosan leveys lännestä itään on kolmisen kilometriä. Eteläosa jakautuu lounaiseen Leppiselkään ja kaakkoiseen Heinilahteen. Länsirannan Petäjäniemen kohdalla järvi kapenee huomattavasti; järven keskiosan leveys on runsaan kilometrin. Kutusaaresta pohjoiseen järven leveys on alle kilometrin. Pirttijärven pohjoisimman osan muodostaa Pirttiperä, jota Uimaniemi erottaa pääaltaasta. Pirttijärvessä on useita vähintään kymmenen metriä syviä alueita, laajin sijaitsee Petäjäniemen kaakkoispuolella, ja sen sisällä on järven syvin kohta, 19 metriä. Kymmenen metrin syvyyskäyrän sisäpuolella on noin 30 hehtaaria järven pinta-alasta.
Pirttijärven laajimmat saaret ovat Tiirosaari ja Kutusaari. Lisäksi järvessä on Talassaari, Ahosaari, Halkosaari, Selkäsaari, Särkänkannansaari sekä muutamia pienempiä saaria ja luotoja.
Pirttijärveen virtaa Pohjasjoki pohjoisesta sekä Myllyjoki ja Heinijoki idästä. Luoteessa sijaitseva Savilampi (209,2 metriä mpy) laskee Pirttiperään. Pirttijärvi laskee etelään Kovajärven ja Alajärven kautta Kiantajärveen (199,3 metriä mpy).
Pirttijärven korkeustaso on sama kuin Kovajärven. Järvien välissä on Mustikkaniemi ja Salmenniemi, joiden välissä sijaitsee kapea Kovasalmi. Niemillä on suhteellisen paljon pientaloja. Myös järven itärannalla Pirttilässä on asutusta. Pirttijärven ja Kovajärven välistä kulkee maantie.
Pirttijärven vesitilavuus on 24 266 000 kuutiometriä.
Pirttijärvi (59.552.1.001) kuuluu Pirttijärven lähialueeseen (59.552), joka on kolmannen jakovaiheen vesistö Oulujoen vesistössä (59). Toinen jakovaihe on Pirttijärven valuma-alue (59.55) ja ensimmäinen on Kiantajärven reitin valuma-alue (59.5). Pirttijärven lähialueeseen kuuluu Pirttijärven lisäksi Akonlampi (212,2 metriä mpy), joka sijaitsee Pirttijärven pohjoispuolella.
Suomussalmen Pirttijärvi on toiseksi laajin Suomen 74:stä Pirttijärvestä. Syvyysluodatut Pirttijärvet ovat tyypillisesti varsin matalia. Suomussalmella on myös toinen, huomattavasti pienempi Pirttijärvi, se sijaitsee Suomen ja Venäjän rajavyöhykkeellä noin 50 kilometriä suuremmalta Pirttijärveltä itäkoilliseen.
Lännenkermesmarja

| Lännenkermesmarja |
| --- | --- |

Tieteellinen luokittelu
Kladi::  Putkilokasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Kermesmarjakasvit
Suku::  Kermesmarjat Phytolacca
Laji::  americana
Kaksiosainen nimi
 Phytolacca americana  L. 
Katso myös
   Lännenkermesmarja Commonsissa 
Infobox OKNimi-testi OK: 
Lännenkermesmarja (Phytolacca americana) on Pohjois-Amerikasta kotoisin oleva kasvi. Se on monivuotinen, kookas, haarova ja pensasmainen, jopa usean metrin korkeaksi kasvava ruoho. Kukinnot ovat yleensä pystyjä, 6–30 senttimetriä pitkiä kukkaterttuja, joissa on pieniä, melkein valkoisia tai hennosti vaaleanpunaisia kukkia. Hedelmät ovat kypsinä puna-violetti-mustia marjoja, vajaan yhden senttimetrin kokoisia, niiden sisällä on mustia kiiltäviä siemeniä. Monet linnut syövät kermesmarjoja.
Laji kasvaa alkuperäisenä Yhdysvalloissa, Meksikossa ja itäisessä Kanadassa. Se esiintyy myös tulokaslajina laajasti, Etelä-Amerikassa, Afrikassa, Australiassa ja lukuisissa Euroopan ja Aasian maissa. Lännenkermesmarjaa voidaan käyttää koristeperennana ja värikasvina. Se on tuoreena myrkyllinen.
Lydion

Lydion, 500-luku eaa.
Lydion (m.kreik. λύδιον, ’lyydialainen’) on antiikin aikainen keraaminen hajustevoideastia. Se tunnetaan vaasien muotona erityisesti kreikkalaisesta keramiikasta.
Lydion on pienikokoinen vaasi, jossa on leveä suu ja keskiosa sekä suhteellisen korkea kartiomainen jalka. Vaasin nimi viittaa Lyydiaan, josta tyyppi oli peräisin. Lydioneita valmistettiin arkaaisella kaudella 500-luvulla eaa. Niitä vietiin eri puolille Välimerta, ja niitä myös jäljiteltiin monissa paikoissa. Tyyppi oli suosittu erityisesti itäisillä kreikkalaisalueilla, kuten Jooniassa. Vaasia käytettiin erityisesti bakkaris (βάκκαρις) -nimisen voiteen säilytykseen. Se tehtiin eri arvioiden mukaan joko taponlehdestä (ἄσαρον, asaron, Asarum europaeum) tai eräästä jäkkärästä (Gnaphalium sanguineum).
Lydionin muoto ulkoa ja sisältä.
Lydion, 500-luku eaa.
Lydion, n. 550 eaa.
Lydion, n. 550–500 eaa.
Lydion, n. 550–500 eaa.
Aiheesta muualla

Kuvia tai muita tiedostoja aiheesta lydionit Wikimedia Commonsissa
Luokitin

Matemaattinen luokitin on kuvaus diskreetistä tai jatkuvasta piirreavaruudesta  X diskreettiin nimikejoukkoon  Y. Piirreavaruuden  X esiintymää kutsutaan näytteeksi ja nimikejoukon  Y esiintymiä luokiksi.
Luokitin voi olla kiinteä tai oppiva. Kiinteässä luokittimessa päätöstason parametrit määritetään käsin kun taas oppivassa luokittimessa ne valitaan käyttäen jotakin ohjattua tai ohjaamatonta opetusmenetelmää. Ohjatuissa opetusmenetelmissä hyödynnetään tietoa opetusnäytteiden oikeista luokista.
Tärkeä ominaisuus luokittimille on yleistämiskyky. Yleistämiskyky kuvaa luokittimen kykyä luokitella opetusnäytteisiin kuulumattomat näytteet oikein.
Luokittimia käytetään laajasti eri alojen sovelluksissa kuten lääketieteessä, taloudessa, tietoliikenteessä,  konenäössä, puheentunnistuksessa ja tiedonlouhinnassa.
Esimerkki luokittimesta voisi olla internetissä toimiva rahanlainauspalvelu. Palvelu pyytää käyttäjää antamaan tiedot: kuukausipalkka, iäkä, siviilisääty, kotiosoite ja luottotietohistoria. Luokitin päättelee näistä tiedoista voidaanko käyttäjälle myöntää laina tai kuinka suuri laina voidaan myöntää. Järjestelmässä voisi olla kaksi luokkaa: maksukykyinen ja maksukyvytön. Luokittimen opetusdatana voitaisiin käyttää historian aikana kerättyjen maksukykyisten ja luottotappioita tuottaneiden maksukyvyttömien henkilöiden tietoja.
Luke Bryan

| Luke Bryan |
| --- | --- |

Henkilötiedot
Syntynyt: 17. heinäkuuta 1976 (ikä 48) Leesburg, Georgia
Ammatti:  laulaja–lauluntekijä
Puoliso:  Caroline Boyer
Lapset:  2
Muusikko
Tyylilajit:  country, country pop
Soittimet:  kitara, piano
Levy-yhtiöt:  Capitol Records Nashville
Aiheesta muualla
Kotisivut
  [ Muokkaa Wikidatassa ] [ ohje ]  
Thomas Luther ”Luke” Bryan (s. 17. heinäkuuta 1976 Leesburg, Georgia) on yhdysvaltalainen laulaja ja lauluntekijä.
Luke Bryan opiskeli Georgia Southern Universityssä. Hän muutti Nashvilleen vuonna 2001. Hän kirjoitti lauluja ja esiintyi yhtyeensä kanssa. Hän pääsi Universal Music Group -yhtiöön (Capitol Records Nashville) vuonna 2004. Tammikuussa 2007 julkaistiin Bryanin ensimmäinen single ”All My Friends Say” ja kesällä 2007 ensimmäinen albumi I'll Stay Me.
Luke Bryan yhdistää country-musiikkiin hip hopia, stadionrockia ja rhythm and bluesia. Neljä albumia on noussut Billboard 200 -listan kärkeen.
Joitakin hänen kappaleitaan, kuten ”That’s My Kind of Night” ja ”Country Girl (Shake It For Me)”, on kritisoitu huonosta laadusta ja seksismistä. Billboardin kolumnisti Chuck Dauphin valitsi kappaleen ”Drink A Beer” Bryanin parhaaksi lokakuussa 2017.
Forbes-talouslehden mukaan Bryan oli eniten ansaitseva country-muusikko vuonna 2018: ansiotulot olivat 52 miljoonaa dollaria. Ne koostuivat kiertuetuloista, osallistumisesta American Idol -televisio-ohjelman tuomaristoon ja Chevroletin kanssa tehdystä kannatussopimuksesta.
Diskografia > Studioalbumit

I'll Stay Me (2007)
Doin' My Thing (2009)
Tailgates & Tanlines (2011)
Crash My Party (2013)
Kill the Lights (2015)
What Makes You Country (2017)
Born Here, Live Here, Die Here (2020)
Pietarsaarenseudun seurakuntayhtymä

| Pietarsaarenseudun seurakuntayhtymä Pedersörenejdens kyrkliga samfällighet |
| --- | --- |

 tunnus :  sijainti 
 Pedersören kirkko
Tunnustuskunta:  evankelis-luterilainen
Pääkirkko:  Pedersören kirkko
Perustettu:  1977
Jäsenmäärä:  22 122 (2021)
Kirkollisvero:  1,80 %
Hallintojohtaja:  Diana Söderbacka
Verkkosivusto
Infobox OKNimi-testi OK: 
Pietarsaarenseudun seurakuntayhtymä (ruots. Pedersörenejdens kyrkliga samfällighet) on Pietarsaaressa ja Pedersöressä toimiva Suomen evankelis-luterilaisen kirkon seurakuntayhtymä. Seurakuntayhtymän alueella toimii useita herätysliikkeitä.